Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20) постапувајќи по Жалба изјавена од Еколошко Здружение на граѓани „ФРОНТ 21/42“, поднесена од полномошникот Искра Стојковска, Извршен директор на Здружението, поднесена против Државен архив на Република Северна Македонија, по предметот Барање за пристап до информации од јавен карактер, на ден 28.03.2025 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Еколошко Здружение на граѓани „ФРОНТ 21/42“, поднесена од полномошникот Искра Стојковска, Извршен директор на Здружението, поднесена против Државен архив на Република Северна Македонија, заведена во Агенцијата со бр.08-101 на 18.03.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Еколошко Здружение на граѓани „ФРОНТ 21/42“, како што е наведено во Жалбата, на 14.02.2025 година, поднело Барање за пристап до информации од јавен карактер до Државниот архив на Република Северна Македонија, со кое побарало по пошта или во електронска форма да му се достават следните информации :

„ – Дали Министерството за животна средина и просторно планирање има доставено до Државниот архив План на архивски знаци, Листа на архивски материјали и Листа на документарен материјал со рокови за негово чување? Доколку да, Ве молиме да ни доставите копија од истите.

* Дали Министерството за животна средина и просторно планирање има извршено тековно одбирање на архивскиот од документарниот материјал за Регистрите на одобрени елаборати за животна средина за 2011 и 2012 година и ги има потоа предадено на Државниот архив на Република Северна Македонија материјалите? Доколку да, Ве молиме да ни овозможите увид во материјалите?
* Дали Министерството за животна средина и просторно планирање има доставено барање до Државниот архив на Република Северна Македонија за добивање согласност за уништување на Регистри на одобрени елаборати за животна средина за 2011 и 2012 година? Доколку да, Ве молиме да ни доставите копија од барањето.

- Дали Државниот архив на Република Северна Македонија има издадено согласност за уништување на Регистри на одобрени елаборати за животна средина за 2011 и 2012 година? Доколку да, Ве молиме да ни доставите копија од согласност.“

Имателот на информации по ова Барање не одговори во законски предвидениот рок, по што Барателот на информации достави Жалба до Агенцијата, заведена со бр.08-101 на 18.03.2025 година.

Агенцијата, преку е-маил заведен со бр.08-101 од 18.03.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 26.03.2025 година Имателот на информации до Агенцијата достави е-маил заведен со бр.08-101, со кој ја извести Агенцијата дека „...Во пролог на овој мејл ви ги доставуваме сите списи по предметот Жалба против Државниот архив од страна на Еколошкото здружение Фронт.“

Истиот ден, како одговор на препратените списи од Имателот на информации, Барателот на информаци до Агенцијата достави е-маил заведен со бр.08-101, со кој ја извести Агенцијата дека „...Ви благодариме на доставените списи по предметот 08-101. Истите ги добивме во текот на вчерашниот ден. Со оглед дека од точка 2 од Барањето за слободен пристап до информации произлегува увид во информациите наведени во барањето, Ве информираме дека во текот на утрешниот ден треба да извршиме увид кај имателот на информации. Следствено, би сакале да се произнесеме во текот на утрешниот ден во врска со овој предмет, доколку е тоа во ред со Вас. Доколку пак денес е последен ден за произнесување по однос на доставеното Решение од Државен архив на РСМ, Ве информираме дека сме задоволни од донесеното Решение до Државен архив на РСМ. Ви благодариме на соработката.“

На 28.04.2025 година Барателот на информации до Агенцијата достави е-маил заведен со број 08-101 со кој ја извести Агенцијата дека „.. Во врска со претходно испратениот мејл за предметот 08-101 Ве информираме дека беше извршен увид кај имателот на информациите, од кој произлегоа дополнителни барања за информации. Следствено, бидејќи имателот во дадениот момент не располагаше со бараните информации, доставивме до имателот ново барање за информации. Ви благодариме на соработката. “

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалба, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**

Доставено до:

- архива на Агенцијата

- жалителот/барател на информацијата

- имател на информацијата